b'\n_START_ARTICLE_\nKari Heikile\n_START_SECTION_\nTrenera karjera\n_START_PARAGRAPH_\nTrenera karjeru s\xc4\x81ka 1994. gad\xc4\x81, kad k\xc4\xbcuva par Zviedrijas 1. div\xc4\xabzijas kluba Sundsvall IF galveno treneri. 1997.\xe2\x80\x9498. gada sezon\xc4\x81 bija Somijas hokeja l\xc4\xabgas kluba Hem\xc4\x93nlinnas HPK galvenais treneris, ta\xc4\x8du n\xc4\x81kamaj\xc4\x81 sezon\xc4\x81 uz\xc5\x86\xc4\x93m\xc4\x81s Somijas 2. div\xc4\xabzijas kluba V\xc4\x81sas "Sport" vad\xc4\xabbu, 2000. gad\xc4\x81 komandai sp\xc4\x93jot pacelties uz Mestis l\xc4\xabgu._NEWLINE_2000.\xe2\x80\x9401. gada sezonas vid\xc5\xab Heikile nomain\xc4\xabja Juhani Tamminenu k\xc4\x81 Oulu "K\xc3\xa4rp\xc3\xa4t" galvenais treneris. "K\xc3\xa4rp\xc3\xa4t" Heikile vad\xc4\xabja l\xc4\xabdz pat 2003.\xe2\x80\x9404. gada sezonas izska\xc5\x86ai, kad kop\xc4\x81 ar komandu izc\xc4\xabn\xc4\xabja Somijas \xc4\x8dempiona titulu un tika atz\xc4\xabts par Somijas hokeja l\xc4\xabgas lab\xc4\x81ko treneri._NEWLINE_2004.\xe2\x80\x9405. gada sezon\xc4\x81 Heikile vad\xc4\xabja Krievijas Superl\xc4\xabgas vien\xc4\xabbu Jaroslav\xc4\xbcas "Lokomotiv", kop\xc4\x81 ar komandu izc\xc4\xabnot bronzas meda\xc4\xbcas, tad divas sezonas bija Somijas hokeja l\xc4\xabgas kluba Espo "Blues" treneris. 2007. gad\xc4\x81 atgriez\xc4\x81s "Lokomotiv" galven\xc4\x81 trenera posten\xc4\xab, to nepametot l\xc4\xabdz pat 2009.\xe2\x80\x9410. gada sezonas otrajai pusei._NEWLINE_2010.\xe2\x80\x9411. gada sezon\xc4\x81 bija Mag\xc5\x86itogorskas "Metallurg" galvenais treneris. 2013.\xe2\x80\x9414. gada sezonas otraj\xc4\x81 pus\xc4\x93 k\xc4\xbcuva par \xc5\x85i\xc5\xbe\xc5\x86ekamskas "\xc5\x85eftehimik" galveno treneri. Tiesa, jau n\xc4\x81kam\xc4\x81s sezonas oktobra vid\xc5\xab p\xc4\x93c neveiksm\xc4\xabg\xc4\x81 sezonas s\xc4\x81kuma no trenera amata tika atlaists. 2015. gad\xc4\x81 ir k\xc4\xbcuvis par R\xc4\xabgas "Dinamo" galveno treneri, bet p\xc4\x93c vair\xc4\x81k\xc4\x81m neveiksm\xc4\xabgi novad\xc4\xabt\xc4\x81m sp\xc4\x93l\xc4\x93m vi\xc5\x86u 2016. gada janv\xc4\x81r\xc4\xab no hokeja trenera amata atbr\xc4\xabvoja._NEWLINE_2012. gada Pasaules \xc4\x8dempion\xc4\x81t\xc4\x81 Heikile bija Baltkrievijas hokeja izlases galvenais treneris.'